- Այսօրվա աշխարհում մշակույթը արգասաբեր հող է ստեղծում ընդհանուր կայուն զարգացման համար,- պարգևառատ ամփոփիչ ելույթում ասաց ԹՄԻ գլխավոր տնօրեն Թոբիաս Բիանկոնեն:- Ուստի մատաղ սերնդի գեղարվեստական վերապատրաստումը հանրակրթարաններում այսօր նույնքան կարևոր է, որքան համակողմանի աշխարհաճանաչողության գիտելիքների սերմանումը: 2012-ին Գրքի համաշխարհային մայրաքաղաք հռչակված Երևանը ամենայն լրջությամբ հավաստեց, որ հասունացել է ՅՈՒՆԵՍԿՕ-ի կողմից կատարողական արվեստների ամենամյա մայրաքաղաք հռչակելու անհրաժեշտությունը ևս: Այդպիսին նա ներկայացավ Երկիր մոլորակի տարբեր մասերից հնագույն քաղաքակրթության ամրոց Հայաստանում մեկ շաբաթ հյուրընկալված շուրջ 300 թատերագործիչների: Փաստորեն, ՀՀ իշխանությունների առատաձեռն բարյացակամությամբ, փայլուն կենսագործվեց 2008-ից ԹՄԻ հայաստանյան կենտրոնի նախագահ Հակոբ Ղազանչյանի փայփայած ցանկությունը: Հավատացած եմ, որ Ադրբեջանում անկարելի կլիներ ապահովել համարժեք աշխատանքային, իսկապես դեմոկրատական միջավայր: